
Naslov: V Kozjem spet pripravili Kozjanski sejem
Napoved za voditelja:

Po sedmih letih premora so v Kozjem letos ponovno obudili Kozjanski sejem obrti, turizma in podjetništva. Na njem so se v treh dneh tako kot nekoč predstavili podjetniki in obrtniki iz Obsotelja in Kozjanskega, pa tudi pridelovalci ekološke hrane in pijač. Mladi in zagnani organizatorji so pripravili tudi pestro obsejemsko dejavnost, od okroglih miz do kozjanske tržnice in kuhinje, tako da se je našlo za vsakogar nekaj.
H1: V Kozjem so po sedmih letih premora spet pripravili Kozjanski sejem
H2: Predstavilo se je 50 podjetnikov in obrtnikov ter pridelovalcev hrane in pijače
H3: Sejem je bil dobro obiskan, zato organizatorji obljubljajo, da bo tudi prihodnje leto
T- Iz Kozjega GORAN ROVAN /

X- Snemalec Miloš Šantek /

X- Montažer Damir Vincelj /
Ta konec tedna so v Kozjem ponovno obudili nekdaj že zelo uspešen Kozjanski sejem.
T- SANDI ŠTUS /

X- član organizacijskega odbora Kozjanski sejem /

»Letos imamo v Kozjem 50 podjetnikov na dveh lokacijah. Spodaj pri avtobusni so bolj podjetja proizvodne in storitvene dejavnosti, zgoraj v starem trškem jedru pa obrtniki domači z unikatnimi izdelki, ekološka pridelava hrane, pijače.«

Sejem so po sedmih letih obudili na pobudo podjetnikov in obrtnikov, pri čemer jih je podprla tudi občina Kozje.
T- MILENCA KRANJC /

X- županja občine Kozje /

»Občina Kozje kot taka izjemno veliko namenja se pravi subvenciji novim zaposlitvam spodbuja   podporno poslovno okolje v smislu zgraditve poslovno obrtne cone.«

T- DANIJEL ŠTUS /

X- član nekdanje organizacijske ekipe Kozjanskega sejma/

»Sam sem pred leti sodeloval tudi pri organizaciji tega sejma in je v letih 2010 ta sejem je obiskalo cirka 10 tisoč obiskovalcev. Danes sem zelo vesel, da je ponovno ta dogodek oživel.«
Sejemsko dogajanje je tudi letos privabilo množico ljudi. Nad njim so bili navdušeni tako obiskovalci kot razstavljavci.
T- MATJAŽ MOJŠKERC /

»To je druženje ljudi, to pridejo iz vseh hribov pridejo nazaj v mesto, ne. Tko da je kr fajn, no.«
T- PATRICIJA KOVAČIČ /

»Všeč nama je, da se je pač Kozjanski sejem obudil in da bomo lahko se podjetniki bolj predstavljal. To je pač dobro za nas.«
T- JERNEJ ŠULC /

»Nam se zdi ključnega pomena, da se pokažemo na takšnem sejmu z tega razloga, ker je prav, da se pokažejo domači proizvajalci, domači ponudniki različnih storitev, da imajo možnost, da jih ljudje spoznajo.«
Ker je Kozjanski sejem uspel, njegovi pobudniki obljubljajo, da ga bodo pripravili tudi prihodnje leto.
